О Б Щ И Н С К И   С Ъ В Е Т  -  П Е Р Н И К

Р Е Ш Е Н И Е  № 968
от 28.04.2026 г.
За определяне на съдебни заседатели към Окръжен съд гр. Перник
На основание чл.21 ал.1 т.23 и ал.2 от ЗМСМА и съгласно чл.68 ал.1 и ал.3 т.1, във връзка с чл.68д ал.2 от Закона за съдебната власт

ОБЩИНСКИ СЪВЕТ РЕШИ:

I. 1. Удължава срока за определяне на съдебни заседатели за Окръжен съд – Перник, като броя на съдебните заседатели е от 25 /двадесет и пет/ човека, а с Решение № 842/24.11.2025г. Общински съвет Перник е определил и предложил за избиране от Общото събрание на Апелативен съд – София 7 /седем/ броя кандидати за съдебни заседатели за Окръжен съд –Перник, което е по-малко от 50% от квотата за съдебни заседатели.

2. Упълномощава председателя на Общински съвет Перник да обяви  чрез средствата за масова информация - в един местен ежедневник, в електронните медии, на интернет страниците на Община Перник и Общински съвет Перник,  удължаването на срока за провеждане на процедурата за определяне на съдебни заседатели и правилата за нейното провеждане, необходимите документи и срока за подаване на документите. 
II. Възлага на комисията, избрана с Решение 535/13.03.2025г. на Общински съвет Перник, да извърши проверка на документите на кандидатите за съдебни заседатели и изготви доклад, при спазване на процедурите, съгласно чл.68 и чл.68а от ЗСВ.
Решението е прието на заседание на Общинския съвет, проведено на 28.04.2026г., Протокол № 4 т. 3 от дневния ред и е подпечатано с официалния печат на Общинския съвет.

ПРЕДСЕДАТЕЛ: 
 /Д. ЗАХАРИЕВ/

